钦定古今图书集成/明伦汇编/氏族典/第084卷 > 胡大正
## 钦定古今图书集成/明伦汇编/氏族典/第084卷 > 胡大正

按《万姓统谱》：大正字伯诚，崇安人。以季父胡寅补官
兴化尉，再调南康。法曹史浩、刘珙荐其贤明清介，改
秩佥判泉州。会剧贼号“过海龙”者，逼临漳甚急，泉与
为邻，城门昼闭。忽近郊有荷斧四五十人，兵捕以闻，
同幕请肆诸城下，大正不肯，书牍曰：“贼欲破城，乃无
戎服攻具长兵耶？”讯之，果采樵者，皆释之。